paragraph_text: Nakon završetka Ekonomskog fakulteta, vraća se u rodnu Čapljinu. Ubrzo dobiva posao u "Bregavi" u Čapljini, gdje nakon par godina dolazi do pozicije glavnog direktora. Početkom ratnih godina u Čapljini, Krunoslav Kordić se politički aktivira u sklopu HDZ BiH (Hrvatske demokratske zajednice), gdje sudjeluje u Općinskom vijeću. Svoju karijeru nastavlja kao gradonačelnik Općine Čapljina. Na toj je poziciji do 22. prosinca 1999. godine kad ga kao još jednog u nizu hrvatskih političara smjenjuje Visoki predstavnik BiH Wolfgang Petritsch.